สหรัฐฯ ส่ง บ.ทิ้งระเบิดสเตลธ์ B-2 3 ลำ วางกำลังในเอเชีย-แปซิฟิก
ภาพ B-2 Spirit จาก (U.S. Air Force photo โดย Staff Sgt. Scott H. Spitzer),กองทัพอากาศสหรัฐฯ ส่งเครื่องบินทิ้งระเบิดแบบ บี-2 จำนวน 3 ลำ จากฐานทัพอากาศไวท์แมน ในรัฐมิสซูรี ไปวางกำลังในภูมิภาคเอเชีย-แปซิฟิก ภายหลังเกาหลีเหนือทดสอบขีปนาวุธระยะสั้น 2 ลูก  ,เมื่อวันที่ 10 มี.ค.2559 กองทัพอากาศสหรัฐฯ ได้ส่งเครื่องบินทิ้งระเบิดแบบ บี-2 จำนวน 3 ลำ ไปประจำการในภูมิภาคเอเชีย-แปซิฟิก โดยเครื่องบินทิ้งระเบิด บี-2 มีเทคโนโลยีสเตลธ์แบบไอพ่น 4 เครื่องยนต์ มูลค่า 1.15 พันล้านเหรียญสหรัฐฯ ได้เดินทางออกจากฐานทัพอากาศไวท์แมน ในรัฐมิสซูรี เพื่อผสานการปฏิบัติการร่วมกับกองทัพอากาศของชาติพันธมิตร,การส่งเครื่องบินบี-2 ออกปฏิบัติการมีขึ้น หลังจากเกิดความตึงเครียดบนคาบสมุทรเกาหลี หลังเกาหลีเหนือได้ทดสอบขีปนาวุธระยะสั้น 2 ลูก เมื่อวันอังคารที่ 8 มี.ค.ที่ผ่านมา  โดยมีข่าวออกมาก่อนหน้านี้ว่า ขีปนาวุธชนิดนี้สามารถใช้งานหัวรบนิวเคลียร์ได้ โดยการทดสอบขีปนาวุธของเกาหลีเหนือ เพื่อตอบโต้การซ้อมรบระหว่างกองทัพเกาหลีใต้ และกองทัพสหรัฐฯ เมื่อเร็วๆ นี้  อีกทั้งยังเกิดความตึงเครียดในทะเลจีนใต้ หลังจากที่รัฐบาลปักกิ่ง ได้อ้างกรรมสิทธิ์เหนือหมู่เกาะในทะเลจีนใต้ รวมทั้งมีการก่อสร้างท่าเรือ และสนามบินบนเกาะ รวมทั้งมีการเคลื่อนไหวทางทหารอย่างชัดเจน,อย่างไรก็ตาม กองทัพอากาศสหรัฐฯ ไม่ได้ระบุว่าเครื่องบินทิ้งระเบิด บี-2 ทั้ง 3 ลำจะปฏิบัติการในภูมิภาคเอเชีย-แปซิฟิกนานเท่าใด โดยที่ผ่านมา เครื่องบินทิ้งระเบิด บี-2 ได้ไปประจำการที่ฐานทัพอากาศแอนเดอร์สัน บนเกาะกวม เมื่อเดือน ส.ค.ปีก่อน และ เมื่อเดือน มี.ค.2556 เครื่องบิน บี-2 ได้บินออกจากฐานในรัฐมิสซูรี เพื่อทิ้งระเบิดและอาวุธ ในการซ้อมรบที่เกาหลีใต้มาแล้ว,ทั้งนี้ เครื่องบินทิ้งระเบิด นอร์ทรอปกรัมแมน บี-2 สปิริต (Northrop Grumman B-2 Spirit)ของกองทัพอากาศสหรัฐ เป็นเครื่องบินทิ้งระเบิดที่ออกแบบมาให้มีคุณลักษณะสอดแนมได้ด้วย สามารถหลบหลีกการถูกตรวจจับด้วยเรดาร์ ขณะที่ เครื่องบินทิ้งระเบิด สเตลธ์ มีเครื่องยนต์ไอพ่น 4 เครื่อง ใช้ลูกเรือ 2 นาย สามารถทิ้งได้ทั้งระเบิดธรรมดา ระเบิดนำวิถี และอาวุธนิวเคลียร์ เข้าประจำการเมืองปี 1997 สามารถบรรทุกระเบิดไปได้ถึง 18,000 กิโลกรัม.
กองทัพอากาศสหรัฐฯ ส่งเครื่องบินทิ้งระเบิดแบบ บี-2 จำนวน 3 ลำ จากฐานทัพอากาศไวท์แมน ในรัฐมิสซูรี ไปวางกำลังในภูมิภาคเอเชีย-แปซิฟิก ภายหลังเกาหลีเหนือทดสอบขีปนาวุธระยะสั้น 2 ลูก  
เครื่องบินทิ้่งระเบิด,บี-2 สปิริต,เครื่องบินสเตลธ์,B-2 Spirit,ภูมิภาคเอเชีย-แปซิฟิก,กองทัพอากาศสหรัฐ,เกาหลีเหนือ,ทะเลจีนใต้,ทดสอบขีปนาวุธ,ข่าวต่างประเทศ,ข่าว,ไทยรัฐออนไลน์